**Εμβόλια Ταξιδιωτών - Οδηγίες**

Αν πρόκειται να ταξιδέψετε στο εξωτερικό και ειδικά σε χώρες που απαιτούν εμβολιασμό έναντι ενδημικών νοσημάτων στη χώρα προορισμού παρακαλούμε να ακολουθήσετε τις παρακάτω οδηγίες:

**ΠΡΟΣΟΧΗ**: **Πριν από οποιαδήποτε τραπεζική κατάθεση ή αγορά εμβολίου, είναι απαραίτητη η προσωπική σας επικοινωνία με το αρμόδιο εμβολιαστικό κέντρο (Τηλ: 2321350464, 2321350339)** προκειμένου να λάβετε την απαραίτητη συμβουλευτική ώστε να μην προκύψουν παρανοήσεις, υπερβολές ή παραλείψεις (π.χ. σε ορισμένες περιπτώσεις ταξιδιωτών, απαγορεύεται ο εμβολιασμός με το εμβόλιο του κίτρινου πυρετού λόγω ιατρικής αντένδειξης, ή μπορεί ένας ταξιδιώτης να υπερβαίνει το όριο ηλικίας χορήγησης κάποιου εμβολίου).

**ΙΔΙΑΙΤΕΡΗ ΕΠΙΣΗΜΑΝΣΗ ΓΙΑ ΤΟ ΕΜΒΟΛΙΟ ΤΟΥ ΚΙΤΡΙΝΟΥ ΠΥΡΕΤΟΥ**: Σε ορισμένες χώρες του κόσμου είναι απαραίτητη προϋπόθεση το αποδεικτικό εμβολιασμού έναντι του κίτρινου πυρετού (ή το έγγραφο απαλλαγής σας από αυτόν ) προκειμένου να εισέλθετε στη χώρα. Επικοινωνήστε με την πρεσβεία της χώρας στην οποία θα ταξιδέψετε για να μάθετε αν ο συγκεκριμένος εμβολιασμός είναι υποχρεωτικός ή μη, αφού η λίστα που η υπηρεσία διαθέτει μπορεί να αλλάξει χωρίς προειδοποίηση.

Για τη δική σας ασφάλεια, θα πρέπει το εμβολιαστικό σας πρόγραμμα να έχει ολοκληρωθεί τουλάχιστον δέκα (10) ημέρες πριν την αναχώρηση σας.

Μετά την επικοινωνία σας με το εμβολιαστικό κέντρο καταθέτετε το αντίτιμο του (των) εμβολίων που σας έχουν συστήσει σε τραπεζικό λογαριασμό του Ελληνικού Ινστιτούτου Παστέρ στις παρακάτω τράπεζες:

**ΕΘΝΙΚΗΤΡΑΠΕΖΑΕΛΛΑΔΟΣ**
ΙΒΑΝ:R6101101060000010678057216
SWIFT: ETHNGRAA

**ALPHABANK**
IBAN:GR3101401120112002002020910
ΑΡ.ΛΟΓ:112002002020910
SWIFT: CRBAGRAAXXX

**ΑΝΤΙΤΙΜΑ ΕΜΒΟΛΙΩΝ**

|  |  |  |
| --- | --- | --- |
| **ΕΜΒΟΛΙΟ** | **ΚΟΣΤΟΣ** | **ΤΙΜΗ** |
| ΚΙΤΡΙΝΟΥ ΠΥΡΕΤΟΥ | 33,02 € + ΦΠΑ 6% | 35,00€ |
| ΤΥΦΟΕΙΔΟΥΣ ΠΥΡΕΤΟΥ | 22,74 € + ΦΠΑ 6% | 24,10€ |
| ΛΥΣΣΑΣ | 24,34 € + ΦΠΑ 6% | 25,80€ |
| ΧΟΛΕΡΑΣ | 50 € + ΦΠΑ 6% | 53,00€ |
| ΠΟΛΥΟΜΥΕΛΙΤΙΔΑΣ | 10,00€ + ΦΠΑ 6 % | 10,60€ |

 (\* το αντίτιμο των εμβολίων ενδέχεται να αναπροσαρμοστεί)

Στη συνέχεια προσκομίζετε την απόδειξη η οποία και κατατίθεται στην υπηρεσία και προχωρούμε στον (στους) εμβολιασμό(ους), χορηγώντας σας το πιστοποιητικό εμβολιασμών.

Τα εμβόλια που δεν αναφέρονται στον παραπάνω πίνακα αλλά συστήνονται ανάλογα με τον προορισμό σας, (π.χ. ηπατίτιδα Α, ηπατίτιδα Β, διφθερίτιδα, τέτανος, μηνιγγίτιδα, κ.λ.π) τα προμηθεύεστε από το εμπόριο (φαρμακείο) και μπορούν να πραγματοποιηθούν και σε άλλες υγειονομικές δομές.

ΕΚ ΤΟΥ ΤΜΗΜΑΤΟΣ ΔΗΜΟΣΙΑΣ ΥΓΕΙΑΣ ΠΕ ΣΕΡΡΩΝ